jkorsvik/nowiki_second_scrape_merged huggingface dataset:
Nordlige Liang

Nordlige Liáng (hanzi: 北凉; hanyu pinyin: Běiliáng) regnes som et av sekstenkongerikene i Kinas historie, grunnlagt av den xiongnuiske Jǔqú-familien, som opprinnelig innsatte den hànkinesiske embetsmannen Duan Ye som konge, men som i 401 styrtet ham og overtok styret selv.
Alle Xīliángs herskere erklærte seg for Wáng (王), «Konge». Nordlige Liáng var en vasallstat først under Sener Qin og siden under Jìn, Wei og Liu Song.
De fleste historikere regner med at Nordlige Liáng gikk under i 439, da riket hovedstad Guzang (姑臧; i dagens Wuwei i Gansu) ble inntatt av styrker fra Det nordlige Weidynasti og det konge Juqu Mujian ble tatt til fange. Enkelte regner riket opprettet av hans brødre Juqu Wuhui og Juqu Anzhou, som i spissen for rester av Nordlige Liáng bosatte seg i Gaochang (高昌; i dag i Turfan i Xinjiang), som en fortsettelse av Nordlige Liáng. Disse regner med at Nordlige Liáng gikk under i 460, da Gaochang ble inntatt av Rouran og gjort til dets vasall. Restene av Jǔqú-familien ble myrdet.
Det var under Nordlige Liáng at første buddhistiske huletemplene ble bygd i Gansu. To to mest berømte av disse er Tiandishan («Det himmelske stigefjellet»), som var sør for hovedstaden ved Yongcheng, og Wenshushan ("Mañjuśrīfjellet"), som var halvveis mellom Yongcheng og Dunhuang. Maijishan ligger mer eller mindre på en av hovedveiene som forbinder Kina og Sentral-Asia (omtrent 240 km vest for dagens Xi'an), rett sør for Wei He. Den hadde også den fordel at den lå ikke langt fra hovedveien fra Chengdu sør til India.


== Běiliángs herskere ==


== Litteratur ==
Thomas J. Barfield: The Perilous Frontier: Nomadic Empires and China. Blackwell, Cambridge (MA)/Oxford 1989
Albert E. Dien: Six Dynasties Civilization. Yale University Press, New Haven/London 2007.
David A. Graff: Medieval Chinese warfare, 300–900. Routledge, London o. a. 2002
Veienkroken

Veienkroken er en kort blindvei på Ringen i tidligere Norderhov kommune. Veien starter fra Ringveien og ligger på lengst sørvest på Veienmoen, i et område som tidligere gikk under navnet Ringenskauen. Området har utsikt til Tolpinrud. Veien preges av moderne, større villahusbebyggelse. Bebyggelsen er nabo med Veienmofeltet, som har avkjøring fra Høybyveien.


== Se også ==
Ringveien


== Eksterne lenker ==
(en) Veienkroken – kategori av bilder, video eller lyd på Commons
Svenskehølet

Svenskehølet er et myrområde i Bærum, like øst for Østernvann.
Lokale sagn fortaller at bøndene i Bærum gjemte seg her da svenskekongen Karl XII dro igjennom området våren 1716. Svenskene hadde rasert mange gårdsbruk i området, spesielt i Lommedalen, og bøndene skal ha tatt med seg folk og fe hit for å slippe unna svenskene. Området fikk dermed navnet Svenskehølet, og tjener som et lokalt minnesmerke over den store nordiske krig.


== Kilder ==
Christensen, Trygve (1999). Bærumsmarka før og nå : med området Kolsås-Dælivann. Gyldendal. ISBN 82-992916-2-3
Song Yo-chan

Song Yo-chan (hangul: 송요찬, hanja: 宋堯讚, født 13. februar 1918 i Cheongyang, død 18. oktober 1980 i Chicago) var en sørkoreansk offiser, politiker og industrileder. Han ble kalt «Tigeren» på folkemunne.
Han hadde militær utdannelse fra Korea, og studerte også engelsk. Senere studerte han økonomi og statsvitenskap ved George Washington University i USA. Song oppnådde grad av generalløytnant i Sør-Koreas hær.I 1960 nektet general Song å bistå politiet i å slå ned et studentopprør, erklærte unntakstilstand i landet, og tvang president Syngman Rhee til å gå av. Song deltok også i militærkuppet ledet av generalmajor Park Chung-hee våren 1961. Song fikk en fremskutt rolle under det nye regimet som statsminister (ledende minister) fra juli 1961 til juni 1962, utenriks- og handelsminister fra juli til oktober 1961 og formann i Rådet for økonomisk planlegging fra mars til juni 1962. Han trakk seg fra regjeringen over spørsmålet om valutareform. Han ble nominert som presidentkandidat for Det liberal-demokratiske parti i 1963, støttet av moderate militære ledere, men ble utmanøvrert av general Park og trakk seg før valget.Song ble deretter direktør for det store statseide jern- og stålverket i Incheon.
Han døde i 1980 i Chicago, hvor han var til behandling for nyresykdom.


== Referanser ==
Nicklas Pedersen

Nicklas Pedersen (født 10. oktober 1987) er en dansk tidligere fotballspiller.
Han har tidligere spilt for Herfølge Boldklub, FC Nordsjælland og FC Groningen. Pedersen var også en del av Danmarks tropp til EM i fotball 2012.


== Klubbkarriere ==
Pedersen begynte sin fotballkarriere hos Herfølge Boldklub i dansk 1. divisjon i 2004. Etter å ha spilt over 40 seriekamper og scoret 18 mål fordelt over tre sesonger meldte han overgang til hardtsatsende FC Nordsjælland i september 2007. Her fikk han sitt definitive gjennombrudd, og noterte seg for syv mål på 26 kamper i Superligaen.
Hans spill hos FCN gjorde at den nederlandske klubben FC Groningen bestemte seg for å legge inn et bud på 2,2 millioner euro, og i januar 2009 skrev Pedersen under på en kontrakt med klubben.


== Landslagskarriere ==
Pedersen fikk sin landslagsdebut for det danske herrelandslaget i en vennskapskamp mot Tyskland den 11. august 2010 (2–2). Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.


== Referanser ==


== Eksterne lenker ==
(en) Nicklas Pedersen – UEFA 
(en) Nicklas Pedersen – Transfermarkt 
(en) Nicklas Pedersen – national-football-teams.com 
(en) Nicklas Pedersen – WorldFootball.net 
(en) Nicklas Pedersen – Soccerbase.com 
(en) Nicklas Pedersen – FootballDatabase.eu 
(en) Nicklas Pedersen – Soccerway 
(da) Nicklas Pedersen – Dansk Boldspil-Union 
(en) Nicklas Pedersen – FBref 
(es) Nicklas Pedersen – as.com
Hvelven

Hvelven (1–89, 2–34) er en kort blindvei i tidligere Norderhov kommune. Veien ligger på mellom Helgesbråten og Tolpinrud, og strekker seg i en bue fra krysset Askveien/Myrveien mot Storelva i sør. Den ender opp i en barnehave og Hvelven omsorgssenter, som eies av Ringerike kommune. Det ble skilt ut fra den gamle storgården Veien (gnr. 49). Området preges ellers av eldre villabebyggelse.
Et nytt boligfelt (sameie) har vært under oppføring i starten av Hvelven. Det og veien inne på dette området har fått navnet Hvelvenkroken. Hvelvenkroken består av moderne småhusbebyggelse med rekkehus, 2-mannsboliger, 4-mannsboliger og 8-mannsboliger, i alt 58 boenheter.


== Bildegalleri ==


== Se også ==
Askveien
Helgesbråten
Tolpinrud


== Referanser ==
Hvelvenkroken

Hvelvenkroken (1–99, 2–18) er en kort blindvei og et nytt boligfelt (2012) i tidligere Norderhov kommune, nå Ringerike. Området, som ligger i tilknytning til Hønefoss (med gangavstand til sentrum), har tilkomst via Askveien og Hvelven. Det består av moderne småhusbebyggelse med rekkehus, 2-mannsboliger, 4-mannsboliger og 8-mannsboliger, i alt 58 boenheter.


== Bildegalleri ==

		
		
		


== Se også ==
Hvelven
Askveien
Helgesbråten
Tolpinrud


== Referanser ==
Joseph Sinde Warioba

Joseph Sinde Warioba (født 3. september 1940) er en tanzaniansk politiker som var landets visepresident og statsminister fra 1985 til 1990. Han er for tiden[trenger oppdatering] dommer
i East African Court of Justice, den juridiske delen av Det østafrikanske fellesskap (EAC), og formann for Den tanzanianske grunnlovskommisjonen.
Warioba blei født i Bunda i Tanganyikaterritoriet (dagens Tanzania). Han fullførte utdannelsen sin ved Universitetet i Øst-Afrika i Dar-es-Salaam i 1966. Fra 1966 til 1968 var han statsadvokat i Dar-es-Salaam, og fra 1968 til 1970 var han rådgivende advokat for byrådet i Dar-es-Salaam. I 1970 avla han eksamen ved Haags folkerettsakademi, og fra 1976 til 1983 var han generaladvokat for Tanzania. Fra 1983 og til 1985, da han ble valgt som statsminister, var han justisminister.
Etter at hans statsministerperiode var over var han dommer i Den internasjonale havrettsdomstolen i Hamburg i Tyskland fra 1996 til 1999. I 1996 oppnevnte president Benjamin Mkapa ham til Presidentkommisjonen mot regjeringskorrupsjon, bedre kjent som Wariobakommisjonen.
Warioba ble oppnevnt til leder for Samveldets observatørgruppe under valget i Nigeria 2007. Warioba sa at valget var et positivt framskritt, men at det var enkelte uregelmessigheter.


== Referanser ==
Niki Zimling

Niki Dige Zimling (født 19. april 1985) er en dansk tidligere fotballspiller. Han har tidligere spilt for Brøndby IF, Esbjerg fB, Udinese Calcio og NEC Nijmegen. Zimling var også en del av Danmarks tropp under EM i fotball 2012.


== Klubbkarriere ==
Zimling begynte sin fotballkarriere som ungdomsspiller hos AB 70, Tårnby Boldklub, Fremad Amager og Kjøbenhavns Boldklub før han dro videre til ungdomsakademiet hos Brøndby IF. I januar 2003 ble han tatt opp på førstelaget, og i april samme år spilte han sin første seniorkamp i en cupkamp mot AaB Fodbold. I de neste to sesongene spilte han 25 kamper og scoret ett mål. Sommeren 2005 meldte han overgang til serierivalen Esbjerg fB, hvor han etablerte seg på førstelaget og spilte over 80 seriekamper for klubben.


=== Udinese ===
Da hans kontrakt med Esbjerg gikk ut i desember 2008 ønsket Zimling å spille utenlands. Han dro deretter til Italia, hvor han skrev under en kontrakt med Udinese Calcio. Her fikk han problemer med å etablere seg, og fikk kun fem kamper på to år. I juni 2010 ble han lånt ut til den nederlandske klubben NEC Nijmegen.


=== Club Brugge ===
I slutten av mai 2011 ble Zimling solgt fra Udinese til den belgiske klubben Club Brugge, hvor han skrev under på en fireårskontrakt på en overgangssum verdt €500 000 euro.


== Landslagskarriere ==
Zimling fikk sin landslagsdebut for det danske herrelandslaget i en vennskapskamp mot Slovenia den 6. februar 2008 (2–1), hvor han kom inn som innbytter for Daniel Jensen. Han ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.


== Referanser ==


== Eksterne lenker ==
(en) Niki Zimling – FIFA 
(en) Niki Zimling – UEFA 
(en) Niki Zimling – Transfermarkt 
(en) Niki Zimling – national-football-teams.com 
(en) Niki Zimling – WorldFootball.net 
(en) Niki Zimling – Soccerbase.com 
(en) Niki Zimling – FootballDatabase.eu 
(en) Niki Zimling – Soccerway 
(da) Niki Zimling – Dansk Boldspil-Union 
(en) Niki Zimling – FBref 
(en) Footballdatabase.eu – Player, Niki Zimling – Spillerprofil
(en) National-football-teams.com – Niki Zimling – Spillerprofil
Ben Quayle

Benjamin Eugene «Ben» Quayle (født 5. november 1976 i Fort Wayne i Indiana) er en amerikansk advokat, forretningsmann og republikansk politiker. Han var valgt til Representantenes hus fra Arizonas 3. distrikt 2011–2013.
Han er sønn av USAs tidligere visepresident Dan Quayle og Marilyn Quayle (født Tucker). Han ble født tre dager etter at faren ble valgt inn i Representantenes hus for første gang. Som barn besøkte han og familien ofte president Ronald Reagan i Det hvite hus. Faren var visepresident under George H.W. Bush fra 1989 til 1993.Ben Quayle har collegeutdannelse i historie fra Duke University fra 1998 og kandidatutdannelse i jus fra Vanderbilt University fra 2002. Quayle var advokat og partner i to advokatfirma før han etablerte Tynwald Capital, der han ble administrerende direktør. Selskapet spesialiserer seg på etablering og overdragelse av småbedrifter. Quayle har også vært involvert i APG Security, som tilbyr sikkerhetstjenester for bedriftsmarkedet.
I 2010 ble Ben Quayle innvalgt i Representantenes hus for Arizonas 3. distrikt. Han var formann i Forsknings-, romfarts- og teknologikomiteens underkomité for teknologi og innovasjon. I 2012 rangerte National Journal ham blant de mest konservative medlemmene av Representantenes hus. Han har blitt tildelt priser av National Taxpayers Union, United States Chamber of Commerce og Club for Growth. En revidering av valgdistrikter gjorde at Quayle tapte mot sittende representant David Schweikert i det republikanske primærvalget i Arizonas 6. distrikt høsten 2012.Etter at han gikk ut av Kongressen har han vært lobbyist.


== Referanser ==


== Eksterne lenker ==
(en) Ben Quayle – kategori av bilder, video eller lyd på Commons 
(en) Ben Quayle hos Amerikas forente staters kongress' biografiske kartotek
Tobias Mikkelsen

Tobias Pilegaard Mikkelsen (født 18. september 1986) er en dansk tidligere fotballspiller.Han har tidligere spilt for Greuther Fürth, FC Nordsjælland, Lyngby, Brøndby og Rosenborg. Mikkelsen var også en del av Danmarks tropp til EM i fotball 2012.


== Klubbkarriere ==
Mikkelsen begynte sin fotballkarriere med ungdomsfotball hos Helsingør IF før han i 2004 dro videre til Lyngby Boldklub, som da spilte i dansk 2. divisjon. Han bidro til å spille klubben opp til 1. divisjon året etter, og i 2007 hjalp han klubben med opprykk til Superligaen.


=== Brøndby IF ===
Etter opprykket meldte Mikkelsen sommeren 2007 overgang til serierivalen Brøndby IF, hvor han fikk sin debut mot FC Nordsjælland den 21. juli 2007 (2–2) og noterte seg for ett mål og én målgivende pasning. Mikkelsen mistet med tiden sin faste posisjon som høyreving som følge av utskiftninger av trenere og påfølgende spillestiler. Han fikk totalt 35 seriekamper og to mål på sine to sesonger for klubben.


=== FC Nordsjælland ===
Den 18. august 2009 meldte Mikkelsen overgang til FC Nordsjælland, hvor han skrev under på en kontrakt med varighet på tre og et halvt år.


=== SpVgg Greuther Fürth ===
Den 26. juli 2012 meldte Mikkelsen overgang til den tyske klubben SpVgg Greuther Fürth, hvor han skrev under på en treårskontrakt.


== Landslagskarriere ==
Mikkelsen fikk sin landslagsdebut for det danske herrelandslaget i en vennskapskamp mot Finland den 15. november 2011 (2–1), hvor han kom inn som innbytter for Daniel Wass i andre omgang. Han var også én av syv spillere fra FC Nordsjælland som ble tatt ut til serielandslaget som skulle representere Danmark i King's Cup 2012. Mikkelsen ble siden tatt ut i den danske troppen til EM i fotball 2012 i Polen og Ukraina av landslagstrener Morten Olsen.


== Referanser ==


== Eksterne lenker ==
(en) Tobias Mikkelsen – FIFA 
(en) Tobias Mikkelsen – UEFA 
(en) Tobias Mikkelsen – Transfermarkt 
(en) Tobias Mikkelsen – national-football-teams.com 
(en) Tobias Mikkelsen – WorldFootball.net 
(en) Tobias Mikkelsen – Soccerbase.com 
(en) Tobias Mikkelsen – FootballDatabase.eu 
(en) Tobias Mikkelsen – Soccerway 
(en) Tobias Mikkelsen – EU-Football.info 
(da) Tobias Mikkelsen – Dansk Boldspil-Union
ʿAbd al-Bāsiṭ Sīdā

ʿAbd al-Bāsiṭ Sīdā (arabisk: عبد الباسط سيدا; født 1956 i Amouda i Syria), også skrevet Abdulbaset Sieda, er en syrisk kurdisk akademiker og politisk dissident. Han studerte ved Universitetet i Damaskus, og bosatte seg i 1994 i Sverige. Under opprøret i Syria i 2011-2012 ble han medlem av Det syriske nasjonalråd for Den kurdiske nasjonalblokk. 9. juni 2012 ble han rådets formann, og erstattet da Burhan Ġalyun. 9. november ble han selv erstattet av Ǧūrǧ Ṣabrah.


== Kilder ==
Profil på Nasjonalrådets sider
Al-Jazirah: Syria opposition leader seeks to revamp SNC
Hellway to High

Hellway to High er et studioalbum fra det norske boogierock-bandet Backstreet Girls.
Plata ble utgitt på CD av FaceFront i 1999, og LP av Kick Me Records i 2008. LP-en kom i 2 forskjellige farger: svart og rød vinyl.
Det ble sendt ut en fem spors CD-R-promo for plata.


== Andre utgivelser ==
Sangen Rocks (Over My Head) ble i 1994 innspilt til albumet Don't Fake It Too Long, med Pat Diamond på vokal. Den hadde da navnet Going Over My Head og en annen tekst en denne versjonen.


== Sporliste ==
«One For The Road» 05:04
«Loaded» 02:52
«Billion Dollar Business Baby» 03:05
«Monster In My Cadillac» 03:42
«Take A Long Line» 03:12 *
«Panic In Pussyland» 05:49
«Barbie Wire» 03:56
«I Ain't The One» 02:16 *
«Four Roses» 04:25
«Rocks (Over My Head)» 02:52
«Queenie Free/In For The Kill» 04:05 **
«Speedway To Heaven» 04:23Alle spor skrevet av Backstreet Girls, unntatt * av John Brewster, Rick Brewster og Doc Neeson fra The Angels from Angel City og ** av Tony Bourge og Burke Shelley fra Budgie.


== Personell ==


=== Backstreet Girls ===
Burn M. Müller – Vocals//Rayguns//SFXX//Harmonikamikazee........!
Petter Baarli – SSG Peacebreaker//12 String Vendetta Noir//Vocals//Experteaze!
P. Kristensen - Thunderbirds//Bassquskes//Vocals//Erectonic Basstard DTK........!
Bee Tee Baarli – Drums'n Rhythm Stashisj//Redrums'n Tights........!


=== Øvrige ===
David Mareli - Flamingogitar på Speeday to Heaven
Michael Abrahamsen - bakgrunnvokal på One for the Road, Loaded, Take a Long Line og Rocks (Over My Head)
Rune "Råkk" Johnsen - bakgrunnvokal på One for the Road, Loaded, Take a Long Line og Rocks (Over My Head)
Børge Finstad - produsent, tekniker
Morten Andersen - fotograf
Linda Edvardsen - fotograf
Asgeir Mickelson - coverdesign


== Eksterne lenker ==
(en) Hellway to High på Discogs 
(en) Hellway to High på MusicBrainz
Theo Findahl

Theo Findahl (Theodor Leonard Findahl) (født 24. februar 1891 i Tvedestrand, død 19. mai 1976) var en norsk journalist og forfatter av reiseskildringer.
Findahl har blant annet utgitt Undergang, Berlin 1939-45 på Aschehoug & Co i 1945. Boken skildrer forfatterens opplevelser som norsk journalist i Berlin i disse årene. Han var Aftenpostens korrespondent i Berlin fra 1939 til slutten av andre verdenskrig. I april 1940 gikk rykter i Berlin om at Skandinavia var Hitlers neste mål. Findahl sendte en reportasje til Oslo og redaktøren var redd for å skape panikk og plasserte den over to spalter på side seks i morgenutgaven 6. april. En ny melding 8. april skrev han «spørsmålet om krigsutbrudd i Norden er nu brennende som aldri før». Findahl var onkel til Sverre Bergh som var britisk agent i Tyskland. Findahl hadde også kontakt med Paul Rosbaud, en av de viktigste allierte spionene i Tyskland og samarbeidet med sin venn Arvid Brodersen.Han var født i Tvedestrand, foreldrene var kontorsjef Mathias Pedersen (1855–1915) og Mathilde Christiane Nielsen (1861–1949).  Etter skolegang i Tvedesetrand, Stockholm og Tønsberg ble det examen artium i 1909, hvorpå han arbeidet ved Storms skole i Stavanger fra 1911 til 1912.  I 1915 befant han seg i en stilling ved den kommunale høiere almenskolen i Fredrikstad.  Han tok en språkhistorisk embetseksamen i 1917, mens han satt i en stilling ved Hartmanns pensjonsskole (fra 1916 til 1919).  Fra 1920 til 1930 var han i ledelsen ved 5. divisjons infanteri-underoffisers-skole i Trondheim.  Fra 1930 var han lektor ved latinskolen i Drammen. Findahl var ugift.


== Utgivelser ==
Findahl, Theo (1891-1976) (1926). Kloster og arena: streiftog i Spanien. Oslo: Gyldendal. 
Findahl, Theo (1891-1976) (1928). Manhattan Babylon: en bok om New York idag. Oslo: Gyldendal. 
Findahl, Theo (1891-1976) (1930). Russland idag: glimt av S.S.S.R. i revolusjonens tredje fase. Oslo: Gyldendal. 
Findahl, Theo (1891-1976) (1931). Riket som brast: streiftog på kjente tomter. Oslo: Aschehoug.  [Fra Island, Færøyene, Grønland og Nordland]
Findahl, Theo (1891-1976) (1933). Jøde. Oslo: Aschehoug. 
Findahl, Theo (1891-1976) (1935). Den gule keiservei: inntrykk fra Japan. Oslo: Aschehoug. 
Findahl, Theo (1891-1976) (1938). Valfarten til stjerneland: inntrykk fra Hollywood. Oslo: Aschehoug. 
Findahl, Theo (1891-1976) (1945). Undergang: Berlin 1939-1945. Oslo: Aschehoug. 
Findahl, Theo (1891-1976) (1949). Moskva og New York: tyve år etter. Oslo: Aschehoug. 
Findahl, Theo (1891-1976) (1964). Lange skygger: dagbok fra krigens Berlin, 1939-1945. Oslo: Dreyer.  [En videreføring av Undergang fra 1945.]
Findahl, Theo (1891-1976) (1971). Alltid noe uventet: syv essays om aktuelle emner. [Oslo]: Mortensen. ISBN 8252700233. 
Findahl, Theo (1891-1976) (1975). Sett utefra. Oslo: Mortensen. ISBN 8252704999. 


== Referanser ==


== Eksterne lenker ==

(no) Publikasjoner av Theo Findahl i BIBSYS
Theo Findahl fra Norsk biografisk leksikon
Studentene fra 1909: biografiske oplysninger samlet til 25-årsjubileet 1934. Oslo: Grøndahl. 1934.
Hovdely

Hovdely (Hans Mustadsgate 11) er første prestebolig i Gjøvik, oppført i 1910, og en typisk embetsmannsbolig fra perioden. Bygget har vernestatus 2, bygninger med høy verneverdi. Bygget ble oppført av stadsingeniør Peter Rosendahl, før den ble solgt til pastor Peter Lorenz de Ferry Nitter i 1915. Nitter ble ansatt som hjelpeprest hos prost Peter Blom, med Gjøvik som arbeidsfelt og dermed ble han byens første prest. I 1936 kjøpte lærer Ludvig Tøsse boligen.


== Referanser ==
Black Boogie Death Rock’n’Roll

Black Boogie Death Rock'n'Roll er et studioalbum fra det norske boogierock-bandet Backstreet Girls. Første del av plata er nye studioinnspillinger fra sommeren 2002. Andre del av plata er liveinnspillinger fra turne med Rose Tattoo sommeren 2001.
Plata ble utgitt på CD av FaceFront i 2002, og LP av Kick Me Records i 2009. LP-en kom i 2 forskjellige farger: svart og grønn vinyl. Den ble utgitt i 500 eksemplar, 250 svarte og 250 farget vinyl.


== Sporliste ==


=== Studio Side ===
«Sioux»  01:35
«Hard Attack» 03:10
«Whore Rotten Pussy»
«Teenage Rumble» 02:12
«Penetration Situation» 03:25
«I Told Ya» 03:20Tracks 1-4 and 6 written by P. Baarli, track 5 written by P. Baarli/B. Müller.


=== Live Side ===
«Barbie Wire» 03:30
«Loaded» 02:54
«Downtown Station» 05:18
«Backstreet Boogie» 04:42
«Gime Just A Second» 05:21
«Left Hand» 08:51Track 6 written by P. Baarli, Tracks 2,3 and 5 written by P. Baarli/B. Müller. Track 1 written by written by P. Baarli/B.T. Baarli/B. Müller/P. Kristensen, track 4 written by written by P. Baarli/B. Müller/A. Aarnes.


== Personell ==


=== Backstreet Girls ===
B. Müller – vokal, miksing, produsent
P. Baarli – Gitar, bakgrunnsvokal, miksing, produsent
B.T. Baarli – trommer, miksing, produsent
Morten Lunde – Bass, bakgrunnsvokal, miksing, produsent


=== Øvrige ===
Johnny Skalleberg - tekniker, miksing, produsent
Morten Lund - mastering
Morten Andersen - fotograf
Kathy Reichs

Kathleen Joan Toelle «Kathy» Reichs (født 1950) er en amerikansk krimforfatter, rettsmedisinsk antropolog og akademiker. Hun er professor i antropologi ved University of North Carolina i Charlotte, men er for tiden på ubestemt permisjon. Hun deler sin arbeidstid mellom Laboratoire des Sciences Judiciaires et de Medecine Légale for provinsen Quebec og hennes professorat ved UNC Charlotte. Hun er en av de 88 rettsmedisinske antropologer sertifisert av American Board of Forensic Anthropology og er i styret i American Academy of Forensic Sciences. Hennes tidsplan innebærer også en rekke foredrag rundt om i verden. Reichs har vært produsent for TV-serien Bones. 
Hovedpersonen Temperance Brennan er løselig basert på forfatterens eget liv, med unntak av Brennans alkoholisme. Reichs har også skrevet 4 ungdomsromaner der Brennans grandniese Tory er hovedperson.


== Bibliografi ==


=== Bøker om Temperance Brennan ===
Déjà dead (I fryktens grep) (1997)
Death du jour  (Ondskapen har ingen adresse) (1999)
Deadly décisions (Dødelig beslutning) (2000)
Fatal voyage  (I de dødes tjeneste) (2001)
Grave secrets (Beskjed fra de døde) (2002)
Bare bones (2003)
Monday mourning (2004)
Cross bones  (De døde kaller) (2005)
Break no bones (2006)
Bones to ashes (2007)
Devil bones (2008)
206 bones (2009)
Spider bones / Mortal remains (2010)
Virals (2010)  ungdomsroman
Flash and bones (2011)
Seizure (2011) ungdomsroman
Bones are forever (2012)
Code (2013) ungdomsroman
Shift (2013) ungdomsroman


=== Noveller ===
I'd kill for that (2005)
No rest for the dead (2011)


=== Fagbøker ===
Forensic Osteology: Advances in the Identification of Human Remains (1986)
Hominid Origins: Inquiries Past and Present (1983)


== Referanser ==


== Eksterne lenker ==
(en) Offisielt nettsted 
(en) Kathy Reichs – kategori av bilder, video eller lyd på Commons 
(en) Kathy Reichs på Internet Movie Database 
(fr) Kathy Reichs på Allociné 
(en) Kathy Reichs hos Turner Classic Movies 
(en) Kathy Reichs hos Rotten Tomatoes 
(en) Kathy Reichs hos TV Guide 
(en) Kathy Reichs hos The Movie Database 
(en) Kathy Reichs på Discogs 
(en) Kathy Reichs på MusicBrainz 
(en) Kathy Reichs på Twitter 
(en) Kathy Reichs på Facebook 
(en) Kathy Reichs på Instagram 
Kathy Reichs på LinkedIn